Άι Βασίλης

Ο Άγιος Βασίλης είναι μια θρυλική φιγούρα που προέρχεται από τον χριστιανικό πολιτισμό και λέγεται ότι φέρνει δώρα αργά το βράδυ και τις νυχτερινές ώρες την παραμονή της Πρωτοχρονιάς. Λέγεται ότι τα ξωτικά του φτιάχνουν τα δώρα στο εργαστήριο του Άι Βασίλη, ενώ οι ιπτάμενοι τάρανδοι σέρνουν το έλκηθρο του στον αέρα.

Ο Άγιος Βασίλης απεικονίζεται γενικά ως ένας εύσωμος, χαρούμενος, με λευκή γενειάδα άντρας, συχνά με γυαλιά, που φοράει κόκκινο παλτό με λευκό γούνινο γιακά και μανσέτες, κόκκινο παντελόνι με λευκή γούνα, κόκκινο καπέλο με λευκή γούνα, μαύρη δερμάτινη ζώνη και μπότες, κρατώντας μια τσάντα γεμάτη δώρα για παιδιά. Συνδέεται ευρέως με ένα βαθύ, εγκάρδιο γέλιο, που συχνά αποδίδεται στη χριστουγεννιάτικη λογοτεχνία ως "χο, χο, χο!".

 Προέλευση της μορφής 

Η σημερινή μορφή του Άη Βασίλη  έγινε δημοφιλής με το ποίημα «A Visit from St. Nicholas» (Μια επίσκεψη από τον Άγιο Νικόλαο)  που δημοσιεύτηκε το 1823.Coke denies claims it bottled familiar Santa image , Jim Auchmutey, Rocky Mountain News, 10 Δεκεμβρίου 2007. Η οπτικοποιημένη εκδοχή πρωτοεμφανίστηκε στο περιοδικό «Harper’s Weekly» το 1863. Συμμετοχή στην δημοφιλία είχε και το παιδικό βιβλίο «The Life and Adventures of Santa Claus» του 1902. Η White Rock Beverages ήταν μια εταιρία αναψυκτικών που τον χρησιμοποίησε το 1915 για να πουλήσει μεταλλικό νερό, και το 1923 τζίντζερ-έιλ. Το 1931 η γνωστή αμερικάνικη εταιρεία αναψυκτικών Coca-Cola παρουσίασε τον Άη-Βασίλη με πρωτοχρονιάτικα δώρα τα προϊόντα της εταιρείας στα χρώματα βεβαίως εκείνης. Υπεύθυνος για το σχεδιασμό του 'Αη Βασίλη με τη συγκεκριμένη μορφή ήταν ο Αμερικάνος σχεδιαστής Haddon Sundblom ο οποίος και συνεργάστηκε για δεκαετίες με την εταιρεία. Η διαφήμιση αυτή υπήρξε εμπορικά τόσο επιτυχής που έμελλε να γίνει σήμα δημοτικότητάς της ανά τον κόσμο.  Η μακρόχρονη χρήση του σε διαφημίσεις της Coca-Cola παγίωσε την εμφάνισή του και ειδικά τα κόκκινα ρούχα, αλλά οπωσδήποτε δεν ήταν δική της εφεύρεση.The Claus That Refreshes Snopes.com. Ανακτήθηκε 7 Ιανουαρίου 2008.

 Ιστορικά στοιχεία 

Για τους Ορθόδοξους χριστιανούς το αντίστοιχο πρόσωπο είναι ο Μέγας Βασίλειος, ο οποίος έζησε στην Καππαδοκία που αφιέρωσε σχεδόν όλη του τη ζωή στη βοήθεια προς τον συνάνθρωπο και που θεωρείται στην παγκόσμια ιστορία ως ο εμπνευστής, αλλά και πρώτος δημιουργός, της οργανωμένης φιλανθρωπίας. Σύμφωνα με την παράδοση, ο Μέγας Βασίλειος ήταν ψηλόλιγνος, με μαύρα μάτια και γένια. Ακόμη και ο Άγιος Νικόλαος στην Ορθόδοξη παράδοση αγιογραφείται ως ισχνός ασπρογένης γέροντας. Ο Μέγας Βασίλειος πέθανε την 1η Ιανουαρίου του 379, θεωρήθηκε από τους χριστιανικούς λαούς ότι φέρνει ευλογία στη νέα χρονιά. Τα κάλαντα Πρωτοχρονιάς πέρα από τα παινέματα, τονίζουν ότι το κύριο πρόσωπο είναι ακριβώς ο Μέγας Βασίλειος για το έργο του οποίου γίνεται υπενθύμιση στον σπιτονοικοκύρη ώστε να επαναλάβει επ' ωφελεία βεβαίως των παιδιών που ψάλλουν εκείνα. 

Στη Δύση το πρόσωπο του  Santa Claus έχει ταυτιστεί με την ιστορία του Αγίου Νικολάου που φημιζόταν για τη γενναιοδωρία του. Στην ιστορία του Αγίου Νικολάου οι βόρειοι λαοί έχουν προσθέσει στοιχεία των δικών τους παραδόσεων (τάρανδοι, έλκηθρο, άστρο του Βορρά, μεγάλες κάλτσες κλπ.), μια κουλτούρα που τον συνοδεύει μέχρι και σήμερα και δημιούργησε τη σημερινή φιγούρα του Santa Claus με όλα τα χαρακτηριστικά του. Στα ελληνικά δεδομένα, η μετατροπή αυτή φαίνεται να πέρασε στις δεκαετίες του 1950 και του 1960, κυρίως στον αστικό πληθυσμό, από τους Έλληνες μετανάστες που με τις ευχετήριες κάρτες τους εισήγαγαν τον «Δυτικό» Άη-Βασίλη.

 Παραπομπές 

 Πηγές 

 Belk, Russell. 1989. "Materialism with the modern U.S. Christmas ". In Interpretive Consumer Research, ed. by Elizabeth C. Hirschman, Provo, UT: Association for Consumer Research, 75–104.
 Bowler, Gerry, Editor (2004). The World Encyclopedia of Christmas , Toronto: McClelland & Stewart Limited.  (0-7710-1535-6).
 Bowler, Gerry, (2007). Santa Claus: A Biography , Toronto: McClelland & Stewart Limited.  (0-7710-1668-9).
 Crump, William D. Editor (2006). The Christmas Encyclopedia, 2nd edition , Jefferson, North Carolina: McFarland & Company, Inc., Publishers, .
 Nissenbaum, Stephen (1997). The Battle for Christmas , New York: Alfred A. Knopf,  (0-679-74038-4).

 Περαιτέρω ανάγνωση 


 Εξωτερικοί σύνδεσμοι 

 LiveScience.com: «The Delicate Matter of the Truth About Santa» (Το Λεπτό Ζήτημα της Αλήθειας σχετικά με τον Άγιο Βασίλη) . Άρθρο που καταγράφει τις σύγχρονες τάσεις για τον γονεϊκό χειρισμό του μύθου του Άι-Βασίλη.
 An article on the History of Santa Claus from the St. Nicholas Center
 The History of Santa Claus and Father Christmas
 Research guides for Thomas Nast and Santa Claus at The Morristown & Morris Township Public Library, NJ
 "The Knickerbockers Rescue Santa Claus: 'Claas Schlaschenschlinger' from James Kirke Paulding's The Book of Saint Nicholas" (1836)
 NORAD Tracks Santa
 emailSanta.com Tracker

Αγιος Βασιλης
Αγιος Βασιλης
Κατηγορία:Πρωτοχρονιά
Κατηγορία:Χριστουγεννιάτικες παραδόσεις